CELEX: 32014R1210
Language: lt
Date: 2014-10-16 00:00:00
Title: 2014 m. spalio 16 d. Tarybos reglamentas (ES) Nr. 1210/2014 dėl žvejybos galimybių paskirstymo pagal Protokolą, kuriuo nustatomos žvejybos galimybės ir finansinis įnašas, numatyti Europos bendrijos ir Bisau Gvinėjos Respublikos žuvininkystės sektoriaus partnerystės susitarime

13.11.2014   
            
            
               LT
            
            
               Europos Sąjungos oficialusis leidinys
            
            
               L 328/33
            
         TARYBOS REGLAMENTAS (ES) Nr. 1210/2014
   2014 m. spalio 16 d.
   dėl žvejybos galimybių paskirstymo pagal Protokolą, kuriuo nustatomos žvejybos galimybės ir finansinis įnašas, numatyti Europos bendrijos ir Bisau Gvinėjos Respublikos žuvininkystės sektoriaus partnerystės susitarime
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2008 m. kovo 17 d. Taryba Reglamentu (EB) Nr. 241/2008 (1) patvirtino Europos bendrijos ir Bisau Gvinėjos Respublikos žuvininkystės sektoriaus partnerystės susitarimo (toliau – Susitarimas) sudarymą;
            
         
               (2)
            
            
               naujasis Susitarimo protokolas (toliau – Protokolas) buvo parafuotas 2012 m. vasario 10 d. Protokolu Sąjungos laivams suteikiamos žvejybos galimybės vandenyse, į kuriuos Bisau Gvinėjos Respublika turi suverenias teises ar kurie priklauso jos jurisdikcijai žuvininkystės srityje;
            
         
               (3)
            
            
               2014 m. spalio 16 d. Taryba priėmė Sprendimą 2014/782/ES (2) dėl Protokolo pasirašymo ir jo laikino taikymo;
            
         
               (4)
            
            
               turėtų būti nustatytas žvejybos galimybių paskirstymo valstybėms narėms būdas Protokolo taikymo laikotarpiu;
            
         
               (5)
            
            
               jei paaiškėja, kad Sąjungai pagal Protokolą suteiktos žvejybos galimybės nėra pilnai išnaudojamos, Komisija apie tai turi pranešti atitinkamoms valstybėms narėms pagal Tarybos reglamentą (EB) Nr. 1006/2008 (3). Jei iki termino, kurį nustato Taryba, atsakymas negaunamas, tai turi būti laikoma patvirtinimu, kad atitinkamos valstybės narės laivai per nustatytą atitinkamą laikotarpį nevisiškai išnaudoja savo žvejybos galimybes. Reikėtų nustatyti tą terminą;
            
         
               (6)
            
            
               siekiant užtikrinti Sąjungos laivų žvejybos veiklos tęstinumą, Protokole numatytas laikinas jo taikymas tarp šalių nuo jo pasirašymo dienos. Todėl šis reglamentas turėtų būti taikomas nuo Protokolo pasirašymo dienos,
            
         PRIĖMĖ ŠĮ REGLAMENTĄ:
   1 straipsnis
   1.   Žvejybos galimybės, nustatytos Protokole, kuriuo nustatomos žvejybos galimybės ir finansinis įnašas, numatyti Europos bendrijos ir Bisau Gvinėjos Respublikos žuvininkystės sektoriaus partnerystės susitarime (toliau – Protokolas), valstybėms narėms paskirstomos taip:
   
               a)
            
            
               krevečių traleriai šaldikliai:
               
                           Ispanija
                        
                        
                           2 500 BRT
                        
                     
                           Graikija
                        
                        
                           140 BRT
                        
                     
                           Portugalija
                        
                        
                           1 060 BRT
                        
                     
         
               b)
            
            
               žuvų ir galvakojų moliuskų traleriai šaldikliai:
               
                           Ispanija
                        
                        
                           2 900 BRT
                        
                     
                           Italija
                        
                        
                           375 BRT
                        
                     
                           Graikija
                        
                        
                           225 BRT
                        
                     
         
               c)
            
            
               tunų seineriai šaldikliai ir ilgosiomis ūdomis žvejojantys laivai:
               
                           Ispanija
                        
                        
                           14 laivų
                        
                     
                           Prancūzija
                        
                        
                           12 laivų
                        
                     
                           Portugalija
                        
                        
                           2 laivai
                        
                     
         
               d)
            
            
               kartinėmis ūdomis tunus žvejojantys laivai:
               
                           Ispanija
                        
                        
                           9 laivai
                        
                     
                           Prancūzija
                        
                        
                           3 laivai
                        
                     
         2.   Reglamentas (EB) Nr. 1006/2008 taikomas nedarant poveikio Susitarimui.
   3.   Jei 1 dalyje nurodytos valstybės narės pateikia nepakankamai žvejybos leidimų paraiškų, kad būtų išnaudotos Protokole numatytos žvejybos galimybės, Komisija gali svarstyti bet kurios kitos valstybės narės pateiktas žvejybos leidimų paraiškas pagal Reglamento (EB) Nr. 1006/2008 10 straipsnį.
   4.   Terminas, per kurį valstybės narės turi patvirtinti, kad jos nevisiškai išnaudoja joms pagal Susitarimą suteiktas žvejybos galimybes, kaip numatyta Reglamento (EB) Nr. 1006/2008 10 straipsnio 1 dalyje, yra dešimt darbo dienų nuo tos dienos, kurią Komisija praneša joms šią informaciją.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo Protokolo pasirašymo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2014 m. spalio 16 d.
      
         
            Tarybos vardu
         
         
            Pirmininkas
         
         G. POLETTI
      
   
   
      (1)  2008 m. kovo 17 d. Tarybos reglamentas (EB) Nr. 241/2008 dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo sudarymo (OL L 75, 2008 3 18, p. 49).
   
      (2)  Žr. šio Oficialiojo leidinio p. 1.
   
      (3)  2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiantis reglamentus (EEB) Nr. 2847/93 ir (EB) Nr. 1627/94 bei panaikinantis Reglamentą (EB) Nr. 3317/94 (OL L 286, 2008 10 29, p. 33).